Tammi-helmikuu 2024

Tervehdys Jälkkäristä!

Mukavaa alkanutta vuotta jokaiselle. Kevätkausi on alkanut täällä Jälkkärissä mukavasti eri puuhien parissa.

Tammi-helmikuun aikana on askarreltu langoista tupsuja, tehty origameja, sekä maalattu vesiväreillä. Lapset ovat päässeet askartelemaan myös erilaisia koruja helmistä ja samalla ohjaaja on lukenut heille kirjaa. Ystävänpäiväteema on näkynyt erilaisissa askarteluissa ja lapset ovat innostuneet tekemään toisilleen ystävänpäiväkortteja.

Ulkona olemme laskeneet koulun pihassa mäkeä, lapset ovat rakentaneet erilaisia lumilinnoja ja leikkineet hippaa. Jalkapallon pelaaminen on ollut myös monelle lapselle mieluista puuhaa. Hiihtäminen onnistuu halukkaille myös Jälkkärin pihassa ja moni onkin siitä innostunut. Värjäsimme myös jääpaloja eri värisiksi, piilotimme niitä lumeen ja lapset pääsivät etsimään niitä joukkueittain.

Liikuntasalissa olemme leikkineet hirvenmetsästystä, pelanneet sählyä ja erilaisia esteratojakin on rakennettu. Vapaat tuokiot ovat myös hyvin toivottuja. Lapset ovat päässeet ohjaajan avustuksella järjestämään saliin liikuntatuokioita ja ohjaamaan ne.

Kokkikerhossa tiistaisin olemme leiponeet pienissä ryhmissä kaurakeksejä ja tortillapitsoja sekä herkutelleet niitä yhdessä. Jälkkärissä on joka keskiviikko puutyökerho, jonka vetäjänä toimii koulunkäynninohjaaja.

Muistutamme vielä säänmukaisista ulkoiluvaatteista. Varahanskat ja sukat kulkevat myös kätevästi repussa mukana.

Meillä Jälkkärissä on ollut ohjaajavaihdoksia. Suvi ja Tiina jäivät pois ja tilalle tuli vastuuohjaajaksi Anette ja uusin ohjaajamme on Kristiina, joka aloitti meillä helmikuun alusta.

Jälkkäri lomailee koulun tavoin viikolla 9.

Talvilomaterveisin

Keltinmäen Jälkkärin väki